รัฐบาลไทย-ข่าวทำเนียบรัฐบาล-ผู้ตรวจราชการฯ เอกนิติ  ลงพื้นที่ระนองติดตามการดำเนินงานจากการลงพื้นที่เพื่อหารือผู้ประกอบการ จ.ระนอง ในคราวประชุมคณะรัฐมนตรีอย่างเป็นทางการนอกสถานที่
วันอังคารที่ 5 มีนาคม 2567
05/03/2567
ผู้ตรวจราชการฯ เอกนิติ  ลงพื้นที่ระนองติดตามการดําเนินงานจากการลงพื้นที่เพื่อหารือผู้ประกอบการ จ.ระนอง ในคราวประชุมคณะรัฐมนตรีอย่างเป็นทางการนอกสถานที่
ผู้ตรวจราชการฯ เอกนิติ  ลงพื้นที่ระนองติดตามการดําเนินงานจากการลงพื้นที่เพื่อหารือผู้ประกอบการ จ.ระนอง ในคราวประชุมคณะรัฐมนตรีอย่างเป็นทางการนอกสถานที่
วันที่ 4 มีนาคม 2567 เวลา 14.30 น.
นายเอกนิติ รมยานนท์ ผู้ตรวจราชการกระทรวงอุตสาหกรรม เป็นประธานการประชุมคณะทํางานขับเคลื่อนการติดตามการดําเนินงานจากการลงพื้นที่เพื่อหารือผู้ประกอบการ จ.ระนอง ในคราวประชุมคณะรัฐมนตรีอย่างเป็นทางการนอกสถานที่ ณ จ.ระนอง และติดตามการตรวจราชการกลุ่มจังหวัดภาคใต้ฝั่งอันดามัน ครั้งที่ 1/2567 ณ สํานักงานอุตสาหกรรมจังหวัดระนอง และผ่านสื่ออิเล็กทรอนิกส์ Zoom Meeting โดยมี อุตสาหกรรมจังหวัดกระบี่ ตรัง พังงา ภูเก็ต ระนอง และสตูล เข้าร่วมประชุมฯ ซึ่งมีประเด็นที่ภาคเอกชนเสนอ และมีความคืบหน้าการดําเนินงาน ดังนี้
- การพัฒนาและยกระดับ Andaman Wellness and spa โดยการยกระดับมาตรฐานสถานประกอบการ และพัฒนาผลิตภัณฑ์พื้นถิ่น
- การส่งเสริมและพัฒนาผู้ประกอบการอุตสาหกรรมอาหารทะเล โดยการให้คําปรึกษาเชิงลึกด้านการพัฒนาผลิตภัณฑ์ด้วยเทคโนโลยีและนวัตกรรมแปรรูป และการตรวจสอบคุณภาพและความปลอดภัยทางห้องปฏิบัติการเพื่อจัดทําฉลากโภชนาการ
- เหมืองดินขาว จะมีการให้ความรู้เกี่ยวกับหลักเกณฑ์และวิธีการให้ความคุ้มครองแก่คนงาน และความปลอดภัยแก่บุคคลภายนอก พ.ศ. 2566 โดยสรข.4 สอจ.ระนอง และผู้ประกอบการ ได้หารือร่วมกันโดยกําหนดจัดกิจกรรมฝึกอบรมทักษะความรู้ด้านวิศวกรรมให้แก่บุคลากรของบริษัทฯ ในวันที่ 14-15 มีนาคม 2567
และเวลา 15.30 น. ผู้ตรวจเอกนิติ ได้ตรวจราชการกรณีปกติ สอจ.ระนอง โดยมี นายวิชญพรรณ พลอยทับทิม อุตสาหกรรมจังหวัดระนอง และเจ้าหน้าที่ เข้าร่วมรับการตรวจราชการและได้รายงานตามประเด็นการตรวจราชการ การตรวจกํากับ เร่งรัด ติดตาม เพื่อขับเคลื่อนการดําเนินงานและโครงการสําคัญของกระทรวง โดยผู้ตรวจราชการฯ ได้มอบนโยบายให้เจ้าหน้าที่ดําเนินการตามนโยบาย MIND ของกระทรวงอุตสาหกรรม ใช้หัวและใจขับเคลื่อนแผนงานปี 2567 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และการกระจายรายได้เพื่อคุณภาพชีวิตที่สมดุลกับสิ่งแวดล้อม พร้อมทั้งให้ข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. รวมทั้งจะต้องจัดสรรและบริหารจัดการการใช้จ่ายงบประมาณอย่างรอบคอบ การตรวจกํากับดูแลสถานประกอบการในพื้นที่ให้เป็นไปตามกฎหมาย และแก้ไขปัญหาเรื่องร้องเรียนอย่างเร่งด่วน และเน้นย้ําให้ปฏิบัติงานผ่านระบบสารสนเทศ โดยใช้ระบบตรวจกํากับโรงงาน (i-Auditor) โรงงานค้างชําระค่าธรรมเนียม จะต้องติดตามเร่งรัดดําเนินการให้เป็นที่สิ้นสุด การบริหารจัดการกากอุตสาหกรรม กํากับดูแลให้เป็นไปตามกฎหมาย และรายงานข้อมูลกากอุตสาหกรรมผ่านระบบสารสนเทศฯ ให้ดําเนินการภายในระยะเวลาที่กําหนด การรับรองอุตสาหกรรมสีเขียว (GI) เน้นย้ําให้ติดตามเร่งรัดการดําเนินการให้เป็นไปตามเป้าหมายที่กําหนด รวมทั้งประชาสัมพันธ์ ชี้แจงถึงความสําคัญของการเข้าร่วมพร้อมเชิญชวนสมัครเข้าร่วมโครงการ 72 พรรษา ลด 10 MtCO2eq และ PM 2.5 จากภาคอุตสาหกรรมด้วย MIND จะต้องมีสูตรการคํานวณหาค่าคาร์บอนไดออกไซด์ในปริมาณผลิตภัณฑ์แต่ละประเภทให้ถูกต้อง
สุดท้ายนี้ ผู้ตรวจราชการฯ ได้ตรวจเยี่ยมบ้านพักเจ้าหน้าที่และให้กําลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชน และกระทรวงอุตสาหกรรม